ถอดรหัส ‘เป็นกลางอย่างมียุทธศาสตร์’ ของ #ปานปรีย์ หมากการทูตไทยยุคทรัมป์ 2.0

"เป็นกลางอย่างมียุทธศาสตร์" ข้อเสนอของ "ปานปรีย์ พหิทธานุกร" อดีตรองนายกรัฐมนตรีและรัฐมนตรีว่าการกระทรวงการต่างประเทศ ในการเดินหมากการทูต ยุคทรัมป์ 2.0

หลังจาก #โดนัลด์ทรัมป์ ประธานาธิบดีคนปัจจุบันของสหรัฐสาบานตนเข้าสู่ตำแหน่งไปเมื่อวันที่ 20 ม.ค. ที่ผ่านมา เพียงไม่ถึง 24 ชั่วโมงหลังจากนั้นทรัมป์ก็ประกาศนโยบายและใช้ Executive Orders หรือคำสั่งพิเศษของประธานาธิบดีหลายรายการ จนทั้งโลกเริ่มได้รับรู้แรงสั่นสะเทือน “อย่างเป็นรูปธรรม” มากขึ้น โดยเฉพาะอย่างยิ่งการประกาศขึ้นภาษีศุลกากรกับประเทศเพื่อนบ้านอย่างเม็กซิโกและแคนาดาทันที 25% และล่าสุดวันนี้ (22 ม.ค.) ยังยืนยันว่าจะขึ้นภาษีศุลกากรต่อจีนเช่นเดียวกันที่10%

นักวิชาการส่วนหนึ่งมองว่า หากพิจารณาจากท่าทีล่าสุดทรัมป์พยายาม “เล่นงาน” กับประเทศเทียร์ 1 คือประเทศข้างเคียงก่อนและเป้าหมายต่อไปคงหนี้ไม่พ้นประเทศเทียร์ 2 อย่างประเทศไทยและหลายประเทศในอาเซียนที่ได้ดุลการค้ากับสหรัฐอย่างต่อเนื่อง

นายปานปรีย์ พหิทธานุกร อดีตรองนายกรัฐมนตรีและรัฐมนตรีว่าการกระทรวงการต่างประเทศ กล่าวยืนยันในงานเสวนาโต๊ะกลมของ “กรุงเทพธุรกิจ”  ในหัวข้อ #Geopolitics2025 | #TRUMP 2.0 : The Global Shake Up ว่า ไทยต้องเตรียมตัวรับมือกับความท้าทายจากนโยบายทางภาษีของทรัมป์เพราะเกินดุลการค้ากับสหรัฐมากที่สุดเป็นอันดับที่ 12 ของโลกด้วยมูลค่า 4 หมื่นล้านดอลลาร์ หรือคิดเป็นประมาณ 20%

โดยเฉพาะอย่างยิ่งจากข้อเท็จจริงที่ว่า เศรษฐกิจไทยก็เติบโตได้จากการส่งออกเป็นหลัก ซึ่งในปี 2566 มีมูลค่าประมาณ 2.84 แสนล้านดอลลาร์ โดยส่งออกไปสหรัฐและจีนมากที่สุดที่ 17% และ 12% ตามลำดับ

อ่าน:#กรุงเทพธุรกิจ
#ปานปรีย์
#ปานปรีย์ #โดนัลด์ทรัมป์